62018TJ0187_INF
A Törvényszék (hatodik tanács) 2020. december 16‑i ítélete – VP kontra Cedefop
(T‑187/18. sz. ügy)
„Közszolgálat – Ideiglenes alkalmazottak – A szerződés határozatlan időre történő meghosszabbítása iránti kérelem – A meghosszabbítást mellőző határozat – Nyilvánvaló értékelési hiba – A meghallgatáshoz való jog – A személyzeti szabályzat 26. cikke – Felelősség – Vagyoni kár – Nem vagyoni kár”
1.
Tisztviselői kereset – A panaszt elutasító határozat elleni kereset – Hatály – A vitatott aktus bíróság elé terjesztése – Kivétel – Megerősítő jelleggel nem bíró határozat – Az abban szereplő indokolás figyelembevétele
(Személyzeti szabályzat, 90. és 91. cikk)
(lásd: 75–80. pont)
2.
Tisztviselői kereset – Előzetes közigazgatási panasz – A panasz és a kereset összhangja – Tárgybeli és jogcímbeli azonosság – A panaszban nem szereplő, de ahhoz szorosan kapcsolódó jogalapok és érvek – Elfogadhatóság
(Személyzeti szabályzat, 90. és 91. cikk)
(lásd: 84. pont)
3.
Bírósági eljárás – Az ítéletek indokolása – Terjedelem – A felek által előterjesztett összes jogalapra és érvre vonatkozó határozathozatal kötelezettsége – Hiány
(lásd: 87. pont)
4.
Tisztviselők – Ideiglenes alkalmazottak – Felvétel – Határozott időre szóló szerződés meghosszabbítása – Az adminisztráció mérlegelési jogköre – Bírósági felülvizsgálat – Korlátok – Nyilvánvaló értékelési hiba – Fogalom
(Az egyéb alkalmazottakra vonatkozó alkalmazási feltételek, 2. cikk, f) pont és 8. cikk)
(lásd: 103., 106., 107., 151. pont)
5.
Tisztviselők – A szervezeti egységek szervezése – A személyi állomány beosztása – Az adminisztráció mérlegelési jogköre – A szervezeti egységek kialakításának szabadsága – Terjedelem
(lásd: 104., 105. pont)
6.
Tisztviselők – Ideiglenes alkalmazottak – Felvétel – Határozott időre szóló szerződés meghosszabbításának elmaradása – A határozat anélkül történő elfogadása, hogy előzetesen lehetőséget biztosítanának az érintett számára, hogy az adminisztráció rendelkezésére álló valamennyi tényről kifejthesse az álláspontját – A meghallgatáshoz való jog megsértése – Következmények
(Az Európai Unió Alapjogi Chartája, 41. cikk, (2) bekezdés, a) pont)
(lásd: 152–156., 165. pont)
7.
Tisztviselők – Ideiglenes alkalmazottak – Az ideiglenes alkalmazott hivatali státuszát érintő határozat – Az érintett személyi aktájában nem szereplő, de előzetesen a tudomására hozott körülmények figyelembevétele – Jogszerűség – Feltételek
(Személyzeti szabályzat, 26. cikk; az egyéb alkalmazottakra vonatkozó alkalmazási feltételek, 11. cikk)
(lásd: 172–175., 178–181. pont)
8.
Tisztviselők – Az intézmények szerződésen kívüli felelőssége – Feltételek – Jogellenesség – Kár – Okozati összefüggés – Együttes feltételek
(EUMSZ 340. cikk, (2) bekezdés)
(lásd: 191. pont)
9.
Tisztviselői kereset – Korlátlan felülvizsgálati jogkör – Az esély elvesztéséhez kapcsolódó vagyoni kár megtérítése – Értékelés – Szempontok
(Személyzeti szabályzat 91. cikk, (1) bekezdés)
(lásd: 196., 198–200. pont)
10.
Tisztviselői kereset – Kártérítési kereset – A megtámadott aktusnak a nem vagyoni kár megfelelő jóvátételét nem biztosító megsemmisítése – Pénzbeli kártérítés megítélése
(EUMSZ 340. cikk, (2) bekezdés)
(lásd: 205., 206. pont)
Tárgy
Az EUMSZ 270. cikkre alapított és egyrészt a Cedefop 2017. május 12‑i, a felperes ideiglenes alkalmazotti szerződésének határozatlan időre történő meghosszabbítását mellőző határozatának, valamint, amennyiben szükséges, a 2017. augusztus 9‑i panaszát elutasító, 2017. december 1‑jei határozat megsemmisítése, másrészt a felperest e határozatok folytán állítólagosan ért vagyoni és nem vagyoni kár megtérítése iránti kérelem.
Rendelkező rész
1)
A Törvényszék megsemmisíti az Európai Szakképzésfejlesztési Központ (Cedefop) 2017. május 12‑i, VP ideiglenes alkalmazotti szerződésének határozatlan időre történő meghosszabbítását mellőző határozatát.
2)
A Törvényszék megsemmisíti a VP 2017. augusztus 9‑i panaszát elutasító, 2017. december 1‑jei határozatot.
3)
A Törvényszék kötelezi a Cedefopot, hogy fizessen 30000 eurót a VP‑nek okozott vagyoni kár megtérítéseként.
4)
A Törvényszék kötelezi a Cedefopot, hogy fizessen 10000 eurót a VP‑nek okozott nem vagyoni kár megtérítéseként.
5)
A Törvényszék a keresetet az ezt meghaladó részében elutasítja.
6)
A Törvényszék a Cedefopot kötelezi a költségek viselésére.